**O poartă de trecere**

O poartă de trecere e fiecare pas pe care îl facem.

Trecem peste noi în fiecare clipă,

în nebunia de a ne regăsi

şi fiecare poartă pe care o trecem,

pe jos, cu bicicleta sau cu mintea,

este o altă poartă închisă în urma noastră.

Păstrăm în noi rămăşite ale celor întâlniţi,

iubiţi sau urâţi,

şi lăsăm câte o parte din noi în fiecare altul ...

*Ziua sau noaptea,*

*Pe uscat sau pe apă,*

*Ştiu, cu siguranţă, că voi muri.*

Venim goi şi plecăm la fel de goi,

ducându‐ne porţile închise, pragurile trecute

şi rămăşitele pe care ni le adunăm la plecare,

şi le predăm la ultima poartă de trecere.

Dincolo de ea, nu mai ştim nimic...

*Suflet candriu de papugiu ...*

***Jocul de a nu fi mai mult decât sunt,* Emilia Ivancu,** ed. EIKON, 2012